RESOLUCIÓN do 8 de maio de 2024, da Dirección Xeral de Familia, Infancia e Dinamización Demográfica, pola que se publica a Resolución do 7 de maio de 2024 de selección de entidade privada sen ánimo de lucro no procedemento de asignación do concerto social para a execución de programas de acollemento residencial en centros de protección á infancia e á adolescencia, dirixidos a nenos, nenas e adolescentes con medida de protección (código de procedemento BS213N).
Consellería de Política Social e Igualdade — III. Outras disposicións — 16/05/2024

No
Diario Oficial de Galicia
número 25, do 5 de febreiro de 2024, a través da Resolución do 18 de xaneiro de 2024, da Consellería de Política Social e Xuventude, publícase a convocatoria, mediante procedemento de asignación de concerto social, para a execución de programas de acollemento residencial en centros de protección á infancia e á adolescencia, dirixidos a nenos, nenas e adolescentes con medida de protección, 475 prazas (código de procedemento BS213N).
Unha vez instruído de conformidade coas bases do procedemento de selección, tras a valoración dos criterios e emitida a proposta, con data 7 de maio de 2024 emítese polo órgano competente a resolución que finaliza o dito procedemento, a Consellería de Política Social e Igualdade de conformidade co Decreto 42/2024, do 14 de abril, polo que se establece a estrutura orgánica da Xunta de Galicia e o Decreto 49/2024, do 22 de abril, polo que se fixa a estrutura orgánica das consellerías da Xunta de Galicia.
A epígrafe 6 da cláusula M) do anexo I da Resolución do 18 de xaneiro de 2024 establece que a resolución de concertación será publicada no
Diario Oficial de Galicia
e a publicación terá os efectos da notificación, consonte o artigo 45 da Lei 39/2015, do 1 de outubro, do procedemento administrativo común das administracións públicas. Así mesmo, serán igualmente obxecto de publicidade a través da páxina web da Consellería de Política Social e Igualdade.
Polo exposto,
Primeiro. Ordenar a publicación no
Diario Oficial de Galicia
do contido íntegro da Resolución do 7 de maio de 2024 ditada no procedemento BS213N, de selección de entidade privada sen ánimo de lucro para a execución de programas de acollemento residencial en centros de protección á infancia e á adolescencia, dirixidos a nenos, nenas e adolescentes con medida de protección, que se xuntará á presente resolución no anexo.
Segundo. Comunicar que a Resolución do 7 de maio de 2024 que finaliza este procedemento esgota a vía administrativa e contra ela poderá interpoñerse recurso potestativo de reposición ante o mesmo órgano que a ditou, no prazo dun mes contado a a partir do día seguinte da publicación desta resolución no
Diario Oficial de Galicia
, ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses contados a partir do día seguinte da súa publicación no
Diario Oficial de Galicia
.
Terceiro. Notificada a resolución polo órgano competente, procederase á formalización do concerto coa entidade seleccionada.
A formalización deste concerto social, de acordo co establecido no artigo 19 do Decreto 229/2020, do 17 de decembro, polo que se desenvolve o réxime de concertos sociais no ámbito da Comunidade Autónoma de Galicia, farase mediante un documento administrativo dentro dos 30 días seguintes ao da publicación da resolución de concertación.
O concerto social perfeccionarase coa súa formalización e non se poderá iniciar a súa execución sen terse efectuado esta previamente.
Efectuada a formalización, a entidade concertada estará obrigada a prestar ás persoas usuarias os servizos sociais nas condicións establecidas na normativa sectorial aplicable, na resolución da convocatoria do concerto social e, de ser o caso, nos criterios de preferencia e selección da entidade.
Santiago de Compostela, 8 de maio de 2024
A través da Resolución do 18 de xaneiro de 2024 pola que se publica a convocatoria, mediante o procedemento de asignación de concerto social, da execución de programas de acollemento residencial en centros de protección á infancia e á adolescencia, dirixidos a nenos, nenas e adolescentes con medida de protección (código de procedemento BS213N), para selección de entidades privadas sen ánimo de lucro para a execución do citado programa.
Unha vez examinadas as solicitudes polo órgano instrutor, avaliadas as ditas solicitudes pola Comisión de Valoración, vista a proposta de resolución formulada pola Dirección Xeral de Familia, Infancia e Dinamización Demográfica
Primeiro. Seleccionar para levar a cabo a execución de programas de acollemento residencial en centros de protección á infancia e á adolescencia, dirixidos a nenos, nenas e adolescentes con medida de protección, ás seguintes entidades, en aplicación dos criterios de selección e preferencia da cláusula O) do anexo I da Resolución do 18 de xaneiro de 2024, publicada o 5 de febreiro de 2024 no
Diario Oficial de Galicia
nº 25.
Consonte os criterios de valoración reflectidos no texto da resolución, a Comisión de Valoración establece a seguinte puntuación para as entidades presentadas a cada un dos lotes do concerto:
Lote 1. Faiben Fundación de Apoio á Infancia e ao Benestar (concello de Ribeira).
Lote 2. Fundación Educativa e Social Dignidade (concello de Lugo).
Lote 3. Asociación de Iniciativa Social Berce (concello de Ourense).
Lote 4. Asociación Dignidad Galicia (Concello da Coruña).
Lote 5. Hogares y Apoyo al Menor Lar (concello de Cospeito).
Lote 6. Asociación Arela (concello de Monforte de Lemos).
Lote 7. Asociación Arela (concello de Allariz).
Lote 8. Hogares y Apoyo al Menor Lar (concello de Barbadás).
Lote 9. Asociación Arela (Concello do Barco de Valdeorras).
Lote 10. Inspectoría María Auxiliadora (concello de Caldas de Reis)
Lote 11. Asociación Maluma (Concello do Grove).
Lote 12. Asociación de Iniciativa Social Berce (concello de Vigo).
Lote 13. Fundación Aldaba (concello de Vigo).
Lote 14. Faiben Fundación de Apoio á Infancia e ao Benestar (concello de Vigo).
Lote 15. Asociación de Iniciativa Social Berce (concello de Vigo).
Lote 16. Asociación de Iniciativa Social Berce (concello de Vigo).
Lote 17. Asociación Arela (concello de Vigo).
Lote 18. Asociación Arela (concello de Vigo).
Lote 19. Aldeas Infantiles SOS de Galicia de Vigo (concello de Vigo).
Lote 20. Aldeas Infantiles SOS de Galicia de Vigo (concello de Vigo).
Lote 21. Fundación Aldaba (concello de Vilagarcía de Arousa)
Lote 22. Asociación Dignidad Galicia (concello de Ferrol).
Lote 23. Asociación Arela (concello de Santiago de Compostela).
Lote 24. Fundación Educativa e Social Dignidade (concello de Santiago de Compostela).
Lote 25. Hijas del Divino Celo-Rogacionistas (concello de Burela).
Lote 26. Asociación Casa de Familia Santa Joaquina de Vedruna (concello de Vigo).
Lote 29. Congregación de Religiosos Terciarios Capuchinos de Nuestra Señora de los Dolores (concello de Arteixo).
Lote 30. Fundación Aldaba (concello de Vigo).
Lote 31. Deserto (concello de Fisterra).
Lote 32. Hermanas Apostólicas de Cristo Crucificado (concello de Mañón).
Lote 33. Fundación Educativa e Social Dignidade (concello de Mondoñedo)
Lote 34. Fogar Nosa Señora das Mercedes (concello de Chantada).
Lote 35. Hermanas Terciarias Franciscanas del Rebaño de María (concello de Lugo).
Lote 36. Congregación Nuestra Señora de la Caridad del Buen Pastor (concello de Lugo).
Lote 37. Pía Unión de Obreras de Jesús (concello de Monterroso).
Lote 38. Inmaculada Niña Viveiro (concello de Viveiro).
Lote 39. Fundación Barata Ojea Quiroga Villarino (concello de Ourense).
Lote 40. Escuelas de la Milagrosa (concello de Carballo).
Lote 41. Hermanas Trinitarias (concello de Vigo).
Lote 42. Escuelas de la Milagrosa (concello de Sada).
Segundo. Adxudicar o concerto social do xeito que a seguir se indica e polo importe que se sinala ás entidades seguintes:
Código de procedemento: BS213N.
Modalidade de concertación: procedemento de asignación de concertos.
Data de publicación: 5.2.2024.
Prazo de execución: o prazo de duración do concerto será desde a data da súa formalización (estimación de 215 días na anualidade 2024) ata o 31.12.2027.
O importe de adxudicación (exento de IVE) é o seguinte:
Terceiro Asinar o concerto social coa entidade seleccionada dentro dos 30 días seguintes ao da publicación das resolucións de concertación, segundo indica o artigo 19 do Decreto 229/2020, do 17 de decembro, polo que se desenvolve o réxime de concertos sociais no ámbito da Comunidade Autónoma de Galicia.
Cuarto. Contra esta resolución que esgota a vía administrativa poderá interpoñerse recurso potestativo de reposición ante o mesmo órgano que a ditou, no prazo dun mes contado a partir do día seguinte ao da publicación desta resolución no
Diario Oficial de Galicia
ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses contados a partir do día seguinte da súa publicación no
Diario Oficial de Galicia
.
Quinto. A resolución de concertación será publicada no
Diario Oficial de Galicia
e a publicación terá os efectos da notificación, consonte o artigo 45 da Lei 39/2015, do 1 de outubro, do procedemento administrativo común das administracións públicas, tal como se indica no artigo 17.2 do Decreto 229/2020, do 17 de decembro.
Os lotes 27 e 28 serán obxecto dunha nova resolución de adxudicación nun momento posterior.
Santiago de Compostela, 8 de maio de 2024. Fabiola García Martínez, conselleira de Política Social e Igualdade.